Diosi caque quica jun cosala 

(Genesis) 



Caque fiqui: In pilabi Diosi caque cosala quicaca pamin joe. Numari 
mate Diosi toca, yoquidoca, animalilaca, ticatiya jera quinue. Junsi 
tsachilacanan quinue. Junni tsachilari yucanbe encanaito jutsa quila- 
quinue. Jxinni Diosiri tsachilaca manse larichun, man bolon tsachilaca 
wentenue yape yachi tsachila jolajosa. Casale Abrahanca, junsi yachi 
nao Isaaca, junsi Isaachi nao Jacoboca wentenue. Aman Jacoboca manca 
mumun ponue "Israel*'. Junte nechi yachi chunca paluca naolaca Diosi 
wentenue yape yalari yalachi alicalabe Diosichi tsachila jolajosa. Ya 
boloncanan israelitala tinunla joe. (Amana mate israelitalaca judiola 
tinunla joe.) Junni in pila ya cosalaca pamin joe. 

Junni "Caque Cosala" pila jerainasa, Israelibe yachi nalalabe, junsi 
nietolabe Egipto tobi chularaminue. Moiseri in pilaca chutenue. 



Diosi titiya jera quinunca 

11 Casale casaleri Diosi yoqui- 
dobe tobeca quinue. 2 In tori 
niyaquenantiya molde itominue. 
Jeralete lamarisiri jominue. 
Wapxm nemen jominue. Junni 
Diosichi Tencari jun pile nechi 
jamobile titiya quichun raminue. 
3 Junsi Diosi itsantinue: Tsen 
jode! tinue. Junni tsantinunsiri 
tsen inue. 4Junni Diosi tsen 
jominca quirato, se joe tinue. 
Junsi tsenbe nemenbe chican 
suwanue. 5 Tsen ora jominca 
malon tinun jochunae tinue. 
Nemente oraca mantimini que- 
pen tinun jochimae tinue. Tsan- 
que casale ma jerainue. 



6-7 Junsi manan Diosi itsan- 
tinue: Jola jode! yape pi palu 
posto isa. Jimnunsi wu josa jola 
inue. Weyan piri jola minu 
tenpe purainue. Weyan jamochi 
purainue poyobi. 8 Junsi Diosi 
itsantinue: Jamochica yoqtddo 
tinim jochimae tinue. Tsanque 
casale to quicale nechi palu ma 
jerainue. 

9 Junni Diosi itsantinue: 
Pica man postori layaisa tinue 
yape to quiraisa. Junni tsanti- 
nunsi, tsanhinue. 10 Jimni Diosi 
itsantinue: Pi iton postoca to 
tinue. Pi layaica jim postoca 
lamari tinue. Junni Diosi jera se 
joe tito quiranue. llTsantisi, 
piyanle ni imin lapa tsanlaca, 

junsi piyanle puca imin chide 
pelelaca lasa tinue. Ya pucabi ni 
pun jochunae. 12Junni yala 
jerale lalainue. Jun ni suto 
uwaito, jun ninan manhimin 
jominue. Junca Diosi jera se joe 
tito quiranue. 13Tsanque 
casale to quicale nechi peman 
majerainue. 

14-15 Junni Diosi itsanti- 
nue: Yoquidobi nechi tseminla 
jode! tinue yape tobi tsen josa, 
yape malon jun, quepen jun, 
josa. Ya tseminlari wata, junsi 
tienpo micuwaminla jochunae 
tinue. Junni tsanhinue. 

16 Diosi paluca tsemin quinue. 
Fe duque tsemin malon tsesa, 
mancaca quepen tsesa quinue. 
Junsi tsabocanan quinue. 

17 Diosi yoquidobi nechi tse- 
minca suwanue yape tobi tsesa. 
ISManca tsenasa, malon jomi- 
nue. Junni manca tsenasa, que- 
pen jominue. Junni Diosi jimca 
quirato, se joe tinue. 19Tsan- 
que junpalu majerainue to qxxi- 
cale nechi. 

20 Junni mante ma inasa, 
Diosi itsantinue: Piyanle pibi 
nenamin animalilaca pibi josa 
tinue. Jimsi pichulacanan josa 
tinue to jamo jajilainasa. Junni 
tsanhinue. 21Lamaribi nena- 
min jelelen animalilacanan, 
piyanle uyan lam£u:ibi sonna- 
minlacanan quinue. Junsi 
jerale pichulaca quinue. Yala 
jeralela na quinan, jun tsannan 
jominlanue. Junni Diosi piyan- 
leca jera quirato, se joe tinue. 
22 Jun animalilaca quito, 



yalaca itsantito bendesiquinue: 
Duque seralaina! tinue. Lama- 
ribi jerale postotejolajosa, junsi 
pichulaca jun tsanquenan 
piyanle tote duque jolajosa ben- 
desiquinue. 23Tsanque mante 
ma jerainue to quicale nechi. 
24-25 Junni Diosi itsantinue: 
Tobi piyanle animalilaca, 
piyanle tsachila tanun anima- 
lilaca, jelenchi nenamin anima- 
lilaca tobi josa tinue. Diosi ya 
animalilaca jera quito, jera se 
joe tito quiranue. 

26 Junsi Diosi itsantinue: 
Aman tsachilaca quilaquisa! 
Yalari chiquila cuwenta jolajo- 
chunae. Manta talarachunae. 
Watsalaca, pichulaca, walalaca, 
susulaca, quelalaca, curulaca, 
pinilaca, matelaca, jimsi piyanle 
animalilaca manta talarachu- 
nae tinue. 27 Jimto Diosi tsachi- 
laca quinato, ya cuwentanan 
suwanue. Jiuisi aman unilabe 
sonabeca quinue. Jimto yalaca 
bendesiquinato, itsantinue: 
Duque seralaina! 28 Jerale tote 
chuto, manta talarana! Watsa 
tsanlaca, pichu tsanlaca, ti ani- 
malilacatiya mantasa nulachi 
manta cuwanayoe tinue. 

29Jiuisi Diosiri itsantinue: 
Meralaquede! Nulachi ano 
cuwanayoe yape filaquisa. 
Jerale tote pelebi imin nica, 
junsi chidebi imin pucaca, arosi, 
trico, piyo, lati, tsa ano tsanlaca 
nulachi cuwanayoe tinue. 
Nulari in jeraca fecio podeilai- 
chunae tinue. 30 Junsi animali- 
lachinan, pichulachinan. 



lapaca, tapeca cuwanayoe tinue 
yape filaquisa. Junni tsanhinue. 
SlJunni jeraleca quirato, duque 
se joe tinue. Tsanque sota ma 
jerainue to quicale nechi. 

21 Tsanque Diosiri jerale 
tobe yoquidobeca, junsi 
jerale tobi ehuminlaca jera qui- 
nue. 2Jeraleca quetobi, aman 
jasainue. Jun mabe siete ma 
jominue. 3 Junto Diosi debi 
maca bendesiquito, yachi ma joe 
tinue Jun mate jasaiyoe tito. 
4 Tsanque Diosi toca, junsi 
yoquidoca jera quinue. 

Tsachilaca quinaniinca 

Miya Diosi casale yoquidobe 
tobe quinasa, 51apa, tape caito- 
minue. Miya Diosi ticanantiya 
uwaisa carica itominue. Suwa 
caquica itominue. Tobi monan- 
tiya itominue titiya quichun. 
6 Junnasa tobi nechi poyo lato, 
toca jera atasuwanue. TJunni 
Miya Diosiri tsachica quinue. 
Junsi ya tsachichi quinfute furi- 
ponue yape son isa. Tsanque 
tsachica son carinue. 8 Junni 
Miya Diosi imilaca quesi, Eden 
timm tobi wita quinue yo lanun 
nan tala. Jimto ya tsachica jun 
witabi chusa carinue. 9 Miya 
Diosi jun witabi jerale uraran 
chide pelelaca uwaisa carica 
jominue. Finun puca imin pelela 
jominlanue. Junni wita quitsabi 
numatotiya sonnato polesa cari- 
min chide pelecanan quica jomi- 
nue. Junsi sen jonunca, seiton 
jonunca tenhisa carimin chide 
pelecanan quica jominue. 

15 Junni Miya Diosi ya tsa- 
chica Eden witabi chusa carito, 
junbi cuidaisa tinue. 16 Junto 
yaca mantanato^ itsantinue: 
Jerale chide pelebi puca iminca 
fino podeichunae. 17Man chide 
pelebi ramin pucacari fituna! 
tinue. Sen jonunca, seiton 
jonunca tenhisa carimin chide 
pelebicari fituna! tinue. Jun 
pelebi puca raminca fitori, jun 
matenan puyachunae tinue. 

ISJimsi Miya Diosi itsan- 
nan tinue: Unila mancari 
nenano seitoe tinue. Manca tsa- 
chiman quechinayoe tinue yape 
seque aconpanaimin joto ayu- 
daisa. 

19-20 Miya Diosi jerale ani- 
malilaca quica joto, Adanchica 
tanjanue yape yari jerale anima- 
lilaca miunun posa. Junni tsa- 
chiri jerale tsachi tanim animali- 
laca, pichulaca, jelenchi nenamin 
animalilaca, ticatiya mumun 
ponue. Junni Adanni ti mimiun 
ponatiya, yari ya animalichi 
miunim joe. Tsan josanan, jim 
fecari monantiya caitominue ya 
unilabe ayudaito peaconpanai- 
chun. 21 Junni Miya Diosi ya 
tsachica catsosa carinue. Jimni 
catson tsosa, yachi quilinchi 
manpeca larito, jimsi jim lariea 
postote mandonue. 22 Jxmni ya 
quiUnchi manpeca Diosi sona 
quinue. Junsi yaca unilachi tan- 
janue. 23 Junni sonaca quirato, 
itsantinue: Inni labe peaconpa- 
naino se jochunae tinue. Yari 
lachi tsachica joe. Yari "sona" 
miunim jochxmae lachi chideca 

quica jonan. 24Juimi amana 
mate unilalanan casalaito, 
apaca, ayanca piirato, sonabe 
chuminla joe. Unilabe sonabe 
cayaitobi, manca puca cuwenta 
iminla joe. 25 Eden witabi 
Adanbe yachi sonabe fiipuca jola- 
jotonan, lu itominlanue. 

Adanbe Evabe jutsa 
quilaquinunca 

31Juntonan piniri jerale 
Miya Diosi quica jun anima- 
lilaca fe tenca oco jominue. 
Junto ya piniri sonabe itsanti- 
nue: 

— iAman Diosi nun chide 
pelebinantiya puca raminca 
fitusa tica joco? tinue. 

2Junni sonari beco man- 
pato, itsantinue: 

—Nun pelebitiya fino podei- 
nola joyoda. 3Ja man pelebica- 
siri finola itoyoe tinue. Ja pele 
jeralelachi quitsabi chuminbi- 
siri fino podeilaitiyoe. Diosi fila- 
quitusa tica tie. Nin taquiran- 
tiya quitusa tica tie tinue. 
Taquiran, fin, quitori, puyalai- 
chunae tica tie tinue. 

4Junni piniri sonabe itsan- 
tinue: 

— Nene. Nmnanan puyalai- 
tuchunae tinue. SNxila ja chide 
pelebi pucaca fitori, nula miilai- 
chtmae tinue ti sen jonimca o 
seiton jonunca. Junto Diosi 
cuwenta jolajochunae. Diosi 
junca mirato, nulaca fitusa 
mantaca joe tinue. 

6Junni sonari quiranue ya 
puca uraran finun puca jonimca. 



Junni fino muquinaminue Diosi 
cuwenta mirachun. Junto puca 
manca cato finue. Junsi yachi 
unilachinan cuwanan, yanan 
casi finue. 7 Junni jun oranan fe 
miilainue. Tenhilainue fupuca 
jolajoyoeque. Junto ico japisuca 
cato, oroto dolaquinue. 

SNanni quebi inasa, sonabe 
imilaberi Miya Diosi jun witabi 
merara nenaeque merato, jele- 
chi sujilainue chide pelebi tsaibi. 
9 Junni Miya Diosiri unilaca 
itsanque otinue: 

— iNunchi rayun? tinue. 

10 Junni unilari beco man- 
pato, itsantinue: 

—La nu witabi nenaminca 
merayoe. Junto jele tiyoe fupuca 
joyoeque. Jun tenchi tsaiyoe 
tinue. 



1 1 Junni Diosi itsanque pan- 
hanue: 

iNuca mo fupuca joe tin? 
6Junni ja fitusa tica jiui pucaca 
fico? tinue. 

12 Junni unila beco man- 
pato, itsantinue: 

— Nu sona cuwacae labe 
aconpanaisa; ya sonari cuwanan 
fiyoe tinue. 

13 Junto Miya Diosi sonabe- 
man itsanque panhanue: 

— iTi quichun tsanquijmn? 
tinue. 

Junni yanan beco manpato, 
itsantinue: 

— Pini encanaquee. Junnan 
ya pucaca fiyoe tinue. 

14 Junni Diosi pinica pato, 
itsantinue: 

— Tsanquinun tenchi jerale 
animalilabe quirachun, nuca fe 
seiton tintsan jochunae tinue. 
Inte nechi tobi muracayachi 
nenamin joto, to poyo fimin 
jochunae tinue puyano fecari. 
ISNube sonabe pa tala josa 
carichinayoe tinue. Nuchi alica, 
yachi alica, pa tala jolajochunae. 
Ya alicari nuca misule tsanle 
fudacarichimae. Nu mantimini 
ya alicacari netacabiri fudacari- 
chunae tinue. 

16 Junsi sonacaman itsanti- 
nue: 

— Nu duque quiyanasa na 
quichunae tinue. Junsi imilabe 
mantaito nenano mimarachu- 
nae. Ya nuca mantachunae 
tinue. 

17 Junsi Diosi unilacaman 
itsantinue: 

— Nu nuchi sonaca merato, 
la fitusa tica jun pucaca fie. 
Junni nuchi culpa tenchi toca 
3rucapiyarichinayoe tinue. Nu 
duque trabajaquito ano fino 
tachunae. Puyano fecari traba- 
jaquinachunae. 18 Ti seiton 
tapetiya suquinilaquichunae po 
chun tapela, caran tapela. Jimsi 
jelenchi chide pelebi puca icaca- 
tiya filaquichunae tinue. 
19Chipi larito nula ano fino 
calaquichunae. Trabajaqui- 
minla jochunae to manhino 
fecari. La nuca toca quicayoe; 
junto nulari puyatobi ya tonan 
manhilaichunae tinue. 

20Junnunbi unilari yachi 
sonaca Eva mumun ponue Ya 
jeralelachi ayan jochxuiae tito. 

21 Junni unilabe sonabe 
jutsa quica jonunbi, Diosi anima- 
lilachi quidoca tsanpa tsan suwa- 
nue yape awilaquisa. 22Tsan- 
quetobi, aman Miya Diosi itsan- 
tinue: Aman tsachila diiquila 
cuwenta icala joe. Min jolsgoe ti 
sen jonimca o seiton jonunca. 
Junni tsachilaca numatotiya 
sonnasa carimin chide pelebi 
puca raminca fisa carituntsan joe 
tinue yape numatotiya sonnato 
polelaitusa. 23 Junto Miya Diosi 
ya tsachilaca ya Eden tinun 
witabi nechi larinue. Junto uyan- 
chi chusa carinue yape finolaca 
waqueto chularasa. Diosi tsachi- 
laca toca quica joto, tsachilaca 
tobinan trabajaquisa carinue. 
24 Junni Adanlaca witabi nechi 
larisi, jtm witabi anjelilaca wiru- 
carinue tsachilaca manwisa cari- 

tusa. Junsi nin lunamin espa- 
daca chutenue. Ya espada man 
tala man tala tiwinpolenaminue 
yape monantiya jxm minuse wito 
ya numatotiya soimasa carimin 
pucaca calaquitusa. 

